**Olavi Vauhkonen** (s. 24. tammikuuta 1989 Helsinki) on suomalainen jääkiekkoilija, joka pelaa Mestis-joukkue Jokereissa. Hän on pelipaikaltaan oikea laitahyökkääjä. Vauhkonen laukoo oikealta. Hänet on tunnettu suhteellisen hyvänä maalinedustapelaajana.

Ura
---

### Seuraura

Vauhkonen on Jokereiden kasvatti. Hän voitti joukkueessa B-nuorten SM-pronssia vuonna 2006 ja C-nuorten SM-pronssia vuonna 2005. Kaudella 2007–2008 Vauhkonen debytoi miesten peleissä saatuaan tililleen seitsemän Mestis-ottelua alle 20-vuotiaiden maajoukkueessa tehden kolme maalia, johon ylsivät kauden aikana myös Jesse Rohtla ja Sakari Salminen. Pääosan kaudestaan hän pelasi Jokereiden A-nuorissa.

Kaudeksi 2008–2009 Vauhkonen nostettiin Jokereiden SM-liigarinkiin. Hän teki liigadebyyttinsä 11. lokakuuta 2008 Tampereen Ilvestä vastaan. Vauhkonen sai kauden aikana tililleen 11 runkosarjaottelua jääden niissä ilman tehopisteitä. Miesten pelejä hänelle kertyi myös kolmen Mestis-ottelun verran alle 20-vuotiaiden maajoukkueesta. Suurimman osan kaudestaan Vauhkonen pelasi kuitenkin vielä Jokereiden A-nuorissa, joiden paras maalintekijä ja kolmanneksi paras pistemies hän oli tehoilla 22+13=35. Vauhkonen sijoittui A-nuorten SM-liigan maalipörssissä seitsemänneksi. Hän oli myös Jokereiden paras pistemies ja syöttäjä kevään 2009 pudotuspeleissä tehtyään neljässä ottelussa tehot 1+4=5. Toukokuussa 2009 Vauhkonen teki kaksivuotisen jatkosopimuksen Jokereiden kanssa.

Kausi 2009–2010 oli Vauhkosen varsinainen tulokaskausi SM-liigassa ja se toi hänelle 50 runkosarja- ja kolmessa playoff-ottelussa tehot 2+4=6. Vauhkosen liigauran avausmaali syntyi 26. syyskuuta 2009 vieraissa Tampereen Ilvestä vastaan. Hänet palkittiin ottelun *Ilta-Sanomien* yhden tähden tähtipelaajana. Vauhkonen pelasi kautensa lähinnä nelosketjussa ja otti paljon kehitysaskeita. Ison osan kaudestaan hän pelasi myös Jokereiden A-nuorissa, joita Vauhkonen vahvisti myös kevään 2010 pudotuspeleissä. Kauden 2010–2011 hän pelasi lähes kokonaan lainalla Mestis-joukkue Kiekko-Vantaassa, jossa Vauhkonen pelasi kauden loppuun. Hän oli tehoilla 12+18=30 joukkueen toiseksi paras maalintekijä Toni Mäkiahon kanssa sekä kolmanneksi paras pistemies. SM-liigaotteluita Vauhkonen pelasi kauden aikana kaksi. Hän sai Jokereissa tililleen myös 11 European Trophy-ottelua.

Vauhkonen siirtyi kaudeksi 2011–2012 vuoden mittaisella sopimuksella Mestis-joukkue Jokipoikien riveihin. Hän oli 24 osumallaan joukkueen paras maalintekijä ja sijoittui koko sarjan maalipörssissä toiseksi edellään vain TUTO Hockeyn Aki Keinänen. Vauhkosen osumista yhdeksän syntyi ylivoimalla ja hän jakoi sarjan ylivoimamaalipörssin joukkuetoverinsa Joona Karevaaran kanssa. Vauhkonen jakoi Jokipoikien sisäisen maalipörssin voiton myös kevään 2012 pudotuspeleissä viidellä osumallaan Mikael Ruohomaan kanssa. Hän voitti kauden päätteeksi Mestis-hopeaa ja Vauhkonen äänestettiin sarjan toiseen tähdistökentälliseen.

Kaudeksi 2012–2013 Vauhkonen siirtyi 1+1-vuotisella sopimuksella SM-liigajoukkue Saimaan Palloon. Hän pelasi alempien ketjujen roolistaan huolimatta hienon kauden tehden 46 runkosarja ja kahdessa playoff-ottelussa tehot 10+12=22. Vauhkosen osumista kolme syntyi ylivoimalla, vaikka hän ei saanut kovin paljon vastuuta erikoistilanteissa. Maaliskuussa 2013 SaiPa käytti Vauhkosen sopimuksessa olleen option ja teki vuoden mittaisen jatkosopimuksen hänen kanssaan. Kaudella 2013–2014 Vauhkonen teki kuitenkin vain 12 tehopistettä, eikä häneltä Jatkoaika.com-verkkolehden toimittaja Ville Valtosen mukaan nähty kovin paljon onnistumisia. Vauhkonen sai ajoittain myös katsomokomennuksia.

Vauhkonen siirtyi kaudeksi 2014–2015 kaksivuotisella sopimuksella Rauman Lukkoon. Hän nosti kauden aikana tasoaan ja oli joukkueen paras maalintekijä 17 osumallaan, joilla Vauhkonen jakoi koko SM-liigan maalipörssin kymmenennen sijan viiden muun pelaajan kanssa. Hän oli Lukon paras maalintekijä myös kevään 2015 pudotuspeleissä seitsemällä osumallaan. Kaudella 2015–2016 Vauhkonen ehti pelata vain kaksi Mestarien liigan ottelua, kunnes hän joutui ennen SM-liigan runkosarjan alkua useiksi kuukausiksi sivuun leikkaushoitoa vaatinen vamman vuoksi. Vauhkonen palasi kaukaloihin helmikuussa 2016 ja haki pelituntumaa kahden Mestis-ottelun verran KeuPa HT:stä ennen paluutaan Lukkoon. Hän pelasi Lukossa lopultaa 11 runkosarja- ja viisi playoff-ottelua.

Kaudeksi 2016–2017 Vauhkonen siirtyi kaksivuotisella sopimuksella Vaasan Sportiin, jota valmensi hänen joukkuetoverinaan Jokereissa pelannut Tomek Valtonen. Vauhkonen teki SM-liigauransa ensimmäisen kypärätempun 27. lokakuuta 2016 Porin Ässiä vastaan. Hänen ylivoimalla syntynyt toinen osumansa jäi Sportin 3–1-voittoon päättyneen ottelun voittomaaliksi. Vauhkonen viimeisteli kolmannen osumansa tyhjään maaliin. Timo Vuorinen valitsi hänet valittiin ottelun Alumnien tähtien ykköstähdeksi. Vauhkonen oli tehoilla 14+14=28 Sportin paras maalintekijä ja toiseksi paras pistemies Ville Viitaluoman jälkeen. Hän teki kevätkaudella kuitenkin vain kaksi maalia. Kaudella 2017–2018 Vauhkonen oli tehoilla 21+14=35 Sportin paras maalintekijä ja toiseksi paras pistemies Joel Kivirannan jälkeen. Hän jakoi koko SM-liigan maalipörssin seitsemännen sijan JYPin Antti Suomelan ja Jani Tuppuraisen kanssa. Tammikuussa 2018 Vauhkonen teki Sportin kanssa vuoden mittaisen jatkosopimuksen. Kesken kauden 2018–2019 Sportia siirtyi valmentamaan hänelle Lukosta tuttu Risto Dufva. Vauhkonen teki SM-liigan yhden kauden piste-ennätyksensä tehoilla 17+27=44, joilla hän oli joukkueen toiseksi paras pistemies Antti Kalaputaan jälkeen.

Vauhkonen siirtyi kaudeksi 2019–2020 kaksivuotisella sopimuksella Tapparaan. Hänen roolinsa jäi kuitenkin varsin pieneksi ja Jatkoaika.com-verkkolehden toimittaja Lassi Sepän mukaan Vauhkonen olisi voinut onnistua paremmin erilaisen pelitavan joukkueessa. Hän teki runkosarjassa 45 ottelussa tehot 9+4=13. Kesken kauden 2020–2021, helmikuussa 2021 Vauhkosen sopimus Tapparan kanssa purettiin ja hän palasi kevääseen 2022 asti ulottuvalla sopimuksella Vaasan Sportiin. Joukkuetta valmensi Vauhkoselle Lukosta tuttu Risto Dufva. Hän voitti Sportin sisäisen tehotilaston lukemalla +7.

Syyskuussa 2022 Vauhkonen siirtyi kuukauden mittaisella sopimuksella Sveitsin toiseksi korkeimmalle sarjatasolle Swiss Leaguen HC La Chaux-de-Fondsiin. Joukkue hankki hänet paikkaamaan ruotsalaisen Sebastian Bengtssonin loukkaantumista. Vauhkonen pelasi siellä kuusi ottelua, kunnes *Swiss Hockey News*-verkkolehti uutisoi, että hänen sopimustaan ei jatketa. Marraskuussa 2022 hän palasi jouluun asti ulottuvalla sopimuksella Saimaan Palloon. Joukkuetta valmentaa aiemmin Vauhkosen kanssa Jokereissa ja SaiPassa pelannut Ville Hämäläinen. Joulun jälkeen hänen sopimuksensa uutisoitiin jatkuvan toistaiseksi voimassa olevana. Tammikuussa 2023 Vauhkosen sopimuksen uutisoitiin päättyneen ja hän siirtyi loppukauden kattavalla sopimuksella Tšekin Extraligan HC Sparta Prahaan.

Vauhkonen haki syksyllä 2023 pelipaikkaa ulkomailta, kunnes lokakuun lopulla hän palasi kahden kuukauden mittaisella, vuoden 2023 loppuun asti kestävällä sopimuksella pelaamaan Mestistä kasvattajaseuraansa Jokereihin. Tammikuussa 2024 Vauhkonen teki seuran kanssa loppukauden 2023–2024 kattavan jatkosopimusen.

### Maajoukkueura

Vauhkonen alle 20-vuotiaiden maajoukkueen paidassa kaudella 2008–2009.
Vauhkonen pelasi alle 18-vuotiaiden MM-kilpailuissa vuonna 2007. Hänet valittiin Slovakiaa vastaan pelatun alkulohkon ottelun päätteeksi Suomen ottelun parhaaksi pelaajaksi. Vauhkonen pelasi myös World U-17 Hockey Challengessa vuonna 2006. Hän putosi viimeisten joukossa alle 20-vuotiaiden MM-joukkueesta vuoden 2008 turnaukseen. Yhteensä Vauhkonen on pelannut yhden B-, 13 nuorten ja 26 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Jokerit | A-SM | 1 | 0 | 0 | 0 | 0 | – | – | – | – | – |
| 2006–2007 | Jokerit | A-SM | 31 | 4 | 1 | 5 | 10 | 5 | 0 | 1 | 1 | 0 |  |  |  |  |  |  | U18 | 6 | 2 | 2 | 4 | 4 |
| 2007–2008 | Jokerit | A-SM | 28 | 15 | 4 | 19 | 32 | 4 | 3 | 3 | 6 | 0 |
|  | Suomi U20 | Mestis | 7 | 3 | 0 | 3 | 4 | – | – | – | – | – |
| 2008–2009 | Jokerit | A-SM | 31 | 22 | 13 | 35 | 16 | 4 | 1 | 4 | 5 | 2 |
|  | Jokerit | SM-liiga | 11 | 0 | 0 | 0 | 0 | – | – | – | – | – |
|  | Suomi U20 | Mestis | 3 | 0 | 1 | 1 | 4 | – | – | – | – | – |
| 2009–2010 | Jokerit | A-SM | 12 | 6 | 9 | 15 | 12 | 4 | 1 | 0 | 1 | 2 |
|  | Jokerit | SM-liiga | 50 | 2 | 4 | 6 | 6 | 3 | 0 | 0 | 0 | 0 |
| 2010–2011 | Jokerit | SM-liiga | 2 | 0 | 0 | 0 | 0 | – | – | – | – | – |
|  | Kiekko-Vantaa | Mestis | 43 | 12 | 18 | 30 | 16 | 3 | 1 | 0 | 1 | 0 |
| 2011–2012 | Jokipojat | Mestis | 42 | 24 | 11 | 35 | 18 | 10 | 5 | 3 | 8 | 10 | Kakkostähdistö |
| 2012–2013 | SaiPa | SM-liiga | 46 | 10 | 12 | 22 | 16 | 2 | 0 | 0 | 0 | 2 |
| 2013–2014 | SaiPa | SM-liiga | 46 | 6 | 6 | 12 | 14 | 9 | 1 | 0 | 1 | 6 |
| 2014–2015 | Lukko | SM-liiga | 55 | 17 | 11 | 28 | 14 | 14 | 7 | 1 | 8 | 0 |
| 2015–2016 | Lukko | SM-liiga | 11 | 1 | 2 | 3 | 0 | 5 | 0 | 0 | 0 | 2 |
|  | KeuPa HT | Mestis | 2 | 1 | 1 | 2 | 0 | – | – | – | – | – |
| 2016–2017 | Sport | SM-liiga | 45 | 14 | 14 | 28 | 8 | – | – | – | – | – |
| 2017–2018 | Sport | SM-liiga | 56 | 21 | 14 | 35 | 12 | – | – | – | – | – |
| 2018–2019 | Sport | SM-liiga | 56 | 17 | 27 | 44 | 20 | – | – | – | – | – |
| 2019–2020 | Tappara | SM-liiga | 45 | 9 | 4 | 13 | 14 | – | – | – | – | – |
| 2020–2021 | Tappara | SM-liiga | 16 | 1 | 4 | 5 | 2 | – | – | – | – | – |
|  | Sport | SM-liiga | 20 | 5 | 11 | 16 | 6 | 2 | 1 | 1 | 2 | 0 |
| 2021–2022 | Sport | SM-liiga | 39 | 9 | 13 | 22 | 2 | – | – | – | – | – |
| 2022–2023 | HC La Chaux-de-Fonds | SL | 6 | 0 | 2 | 2 | 0 | – | – | – | – | – |
|  | SaiPa | SM-liiga | 18 | 2 | 4 | 6 | 2 | – | – | – | – | – |
|  | HC Sparta Praha | ČEL | 12 | 3 | 1 | 4 | 0 | 6 | 1 | 0 | 1 | 0 |
| 13 kautta | yhteensä | SM-liiga | 498 | 112 | 122 | 234 | 114 | 35 | 9 | 2 | 11 | 10 |
| 5 kautta | yhteensä | Mestis | 97 | 40 | 31 | 71 | 42 | 13 | 6 | 3 | 9 | 10 |
| 1 kausi | yhteensä | ČEL | 12 | 3 | 1 | 4 | 0 | 6 | 1 | 0 | 1 | 0 |
| 1 kausi | yhteensä | SL | 6 | 0 | 2 | 2 | 0 | – | – | – | – | – |

Lähteet
-------

* Olavi Vauhkonen The Internet Hockey Databasessa (englanniksi)
* Olavi Vauhkonen Eurohockey-sivustolla (englanniksi)
* Olavi Vauhkonen *Elite Prospects*. Everysport Media Group AB.  (englanniksi)

### Viitteet

1. 1 2  Olavi Vauhkonen Lukko-paitaan *raumanlukko.fi*.  24.4.2014. Rauman Lukko Oy.  Arkistoitu 14.5.2014. Viitattu 15.6.2014.
2. 1 2  Virtanen, Vinski: Lukon somepelaaja Vauhkonen pelasi pitkän tauon jälkeen *Jatkoaika.com*.  10.2.2016. Jatkoaika r.y. Viitattu 27.3.2016.
3. 1 2 3 4 5 6 7 8  Olavi Vauhkonen *Elite Prospects*. Everysport Media Group AB.  (englanniksi)
4. 1 2  Olavi Vauhkonen palaa Jokereihin *jokerit.fi*.  30.10.2023. Jokerit Helsinki Oy. Viitattu 30.10.2023.
5. ↑  Elite Prospects - Suomi U20 *eliteprospects.com*. Everysport Media Group AB. Viitattu 26.3.2019. (englanniksi)
6. ↑  Joey Tenute Jokereiden haaviin *Jatkoaika.com*.  13.5.2008. Jatkoaika r.y. Viitattu 9.12.2009.
7. ↑  23 OLAVI VAUHKONEN *tappara.fi*. Tamhockey Oy. Viitattu 5.5.2021.
8. ↑  Elite Prospects - Jokerit U20 *eliteprospects.com*. Everysport Media Group AB. Viitattu 26.3.2019. (englanniksi)
9. ↑  Elite Prospects - U20 SM-liiga Stats 2008-2009 *eliteprospects.com*. Everysport Media Group AB. Viitattu 26.3.2019. (englanniksi)
10. ↑  Jokerit julkisti joukkueensa - Pirnes ja Hentunen hyökkäykseen *Jatkoaika.com*.  5.5.2009. Jatkoaika r.y. Viitattu 9.12.2009.
11. ↑  Ikäheimo, Olli: Jokerit kaatoi Ilveksen, Lindille aivotärähdys *yle.fi*.  26.9.2009. TAMPERE:  Yleisradio Oy. Viitattu 5.5.2021.
12. ↑  Tilastot - Liiga *liiga.fi*.  26.9.2009. Jääkiekon SM-liiga Oy. Viitattu 12.7.2013.
13. ↑  Hietala, Janne: Jokerijoukkue pelaaja pelaajalta *Jatkoaika.com*.  17.5.2010. Jatkoaika r.y. Viitattu 12.7.2013.
14. ↑  Jokerinelikko Vantaalla kauden loppuun *Jatkoaika.com*.  27.1.2011. Jatkoaika r.y. Viitattu 12.7.2013.
15. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 26.3.2019. (englanniksi)
16. ↑  Jokipojille kaksi uutta hyökkääjää *Jatkoaika.com*.  26.9.2011. Jatkoaika r.y. Viitattu 12.7.2013.
17. ↑  Elite Prospects - Mestis Stats 2011-2012 *eliteprospects.com*. Everysport Media Group AB. Viitattu 26.3.2019. (englanniksi)
18. ↑  Elite Prospects - Jokipojat *eliteprospects.com*. Everysport Media Group AB. Viitattu 26.3.2019. (englanniksi)
19. ↑  Mestiksen parhaat palkittu *Jatkoaika.com*.  18.4.2012. Jatkoaika r.y. Viitattu 12.7.2013.
20. ↑  Savilahti-Nagander ja Ullberg jatkavat SaiPassa, uusia pelaajia Mestiksestä *Jatkoaika.com*.  19.3.2012. Jatkoaika r.y. Viitattu 12.7.2013.
21. ↑  Valtonen, Ville: SaiPan pelaaja-arvostelut 2012-2013 *Jatkoaika.com*.  6.6.2013. Jatkoaika r.y. Viitattu 12.7.2013.
22. ↑  SaiPa käytti kuuden pelaajan optiot *Jatkoaika.com*.  26.3.2013. Jatkoaika r.y. Viitattu 12.7.2013.
23. ↑  Valtonen, Ville: SaiPan pelaaja-arvostelut 2013-2014 *Jatkoaika.com*.  8.6.2014. Jatkoaika r.y. Viitattu 15.6.2014.
24. ↑  Vauhkonen SaiPasta Lukkoon *Jatkoaika.com*.  24.4.2014. Jatkoaika r.y. Viitattu 15.6.2014.
25. ↑  Elite Prospects - Liiga Stats 2014-2015 *eliteprospects.com*. Everysport Media Group AB. Viitattu 26.3.2019. (englanniksi)
26. ↑  Vauhkonen vahvistamaan Sportin hyökkäystä *Jatkoaika.com*.  15.4.2016. Jatkoaika r.y. Viitattu 15.4.2016.
27. ↑  Otteluseuranta *liiga.fi*.  27.10.2016. Jääkiekon SM-liiga Oy. Viitattu 27.10.2016.
28. ↑  Elite Prospects - Sport *eliteprospects.com*. Everysport Media Group AB. Viitattu 26.3.2019. (englanniksi)
29. ↑  Hanhikoski, Herkko: Kolme syytä: Liian hidas reagointi ja peli-ilmeen kadottaminen Sportin turmana *Jatkoaika.com*.  14.3.2017. Jatkoaika r.y. Viitattu 18.3.2017.
30. ↑  Elite Prospects - Sport *eliteprospects.com*. Everysport Media Group AB. Viitattu 26.3.2019. (englanniksi)
31. ↑  Elite Prospects - Liiga Stats 2017-2018 *eliteprospects.com*. Everysport Media Group AB. Viitattu 26.3.2019. (englanniksi)
32. ↑  Sportille kolme jatkosopimusta - Vauhkonen jatkaa Vaasassa *Jatkoaika.com*.  31.1.2018. Jatkoaika r.y. Viitattu 1.2.2018.
33. ↑  Elite Prospects - Sport *eliteprospects.com*. Everysport Media Group AB. Viitattu 26.3.2019. (englanniksi)
34. ↑  Tapparalle viisi uutta pelaajaa *tappara.fi*.  20.5.2019. Tamhockey Oy. Viitattu 20.5.2019.
35. ↑  Seppä, Lassi: Pelaaja-arviot, 2019−20: Tappara ailahteli enemmän kuin pitkään aikaan − tuttujen vastuunkantajien tuella syntyi läpimurtoja *Jatkoaika.com*.  16.3.2020. Jatkoaika r.y. Viitattu 20.3.2020.
36. ↑  Seppä, Lassi: Olavi Vauhkonen palaa tuttuun joukkueeseen − myös ensi kausi kuluu Sportissa *Jatkoaika.com*.  3.2.2021. Jatkoaika r.y. Viitattu 3.2.2021.
37. ↑  Elite Prospects - Sport *eliteprospects.com*. Everysport Media Group AB. Viitattu 5.5.2021. (englanniksi)
38. ↑  OLAVI VAUHKONEN AUX MÉLÈZES ! *hccnet.ch*.  10.9.2022. HCC La Chaux-de-Fonds SA. Viitattu 10.9.2022. (ranskaksi)
39. ↑  Eerola, Joona: Olavi Vauhkonen jättää Liigan – siirtyy pätkäsopimuksella sveitsiläisen HC La Chaux-de-Fondsin riveihin *Jatkoaika.com*.  11.9.2022. Jatkoaika r.y. Viitattu 11.9.2022.
40. ↑  Olavi Vauhkonen's time with HC La Chaux-de-Fonds is over *swisshockeynews.ch*.  12.10.2022. Verein swisshockeynews.ch. Viitattu 30.10.2023. (saksaksi)
41. ↑  SaiPa saa tutun kolossin riveihinsä − Olavi Vauhkonen pätkäsopimuksella hyökkäykseen *Jatkoaika.com*.  7.11.2022. Jatkoaika r.y. Viitattu 7.11.2022.
42. ↑  Olavi Vauhkosen sopimukselle jatkoa *saipa.fi*.  27.12.2022. Liiga-SaiPa Oy. Viitattu 27.121.2022.
43. ↑  Westerlund, Jenna: Olavi Vauhkosen SaiPa-sopimukselle päätös − siirtyy Tšekin pääsarjaan *Jatkoaika.com*.  16.1.2023. Jatkoaika r.y. Viitattu 16.1.2023.
44. ↑  Vauhkonen jatkaa loppukauden Jokereissa - "Vielä pitää kiristää" *jokerit.fi*.  2.1.2024. Jokerit Helsinki Oy. Viitattu 3.1.2024.
45. ↑  BEST PLAYERS PER GAME (pdf) *stats.iihf.com*.  22.4.2007. IIHF. Viitattu 27.10.2016. (englanniksi)
46. ↑  Rautakorpi valitsi nuorten kisaryhmän *Jatkoaika.com*.  16.12.2007. Jatkoaika r.y. Viitattu 12.7.2013.
47. ↑  Pelaajat – UVWÄÖ *tappara.fi*. Tamhockey Oy. Viitattu 3.2.2021.

Jokerit – Mestis
3 Kangas |
6 Enckell |
7 Häkkilä |
9 Hänninen |
10 Fagerström |
11 Jeskanen |
13 Tenhovuori |
14 Liuksiala |
16 Henritius |
19 Kalajanniska |
20 Auvinen |
21 Karvinen (**A**) |
22 Forslund |
25 Kuusla |
27 Lind (**A**) |
30 Kolppanen |
35 Risikko |
37 Toikka |
42 Saastamoinen |
42 Vauhkonen |
43 Virtala |
47 Forsblom (**C**) |
50 Lehtinen |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä (**A**) |
94 Sirkiä  

Valmentajat: Määttä – Niskanen – Hellgren